ઉલ્લેખનીય છે કે, 1983માં લંડનમાં રમાઈ ગયેલી વન-ડે ઈન્ટરનેશનલ મેચોની પ્રુડેન્શિયલ વર્લ્ડ કપ સ્પર્ધામાં ભારતે ફાઈનલ મેચમાં વેસ્ટ ઈન્ડિઝની ફેવરિટ ટીમને પરાજય આપ્યો હતો. વેસ્ટ ઈન્ડિઝને કોઈ ટીમે પરાસ્ત કરી હોય એવો તે પહેલો જ પ્રસંગ હતો. વળી, ભારતે કોઈ મોટી સ્પર્ધામાં વિજેતાપદ હાંસલ કર્યું હોય એવો પણ એ પહેલો જ પ્રસંગ હતો. ભારતે તે ફાઈનલ મેચ જીત્યા બાદ દેશભરમાં આનંદ અને ઉજવણીનું વાતાવરણ સર્જાયું હતું. લોકો મધરાત સુધી રસ્તાઓ પર નાચ્યા હતા, ઢોલ વગાડ્યા હતા, ફટાકડા ફોડ્યા હતા.